રામને મર્યાદાપુરુષોત્તમ કહેવાયા છે. તેેમણે રામાયણમાં અમુક પ્રસંગોને બાદ કરતાં હંમેશાં ધર્મની મર્યાદામાં રહીને આચરણ કર્યું છે, પરંતુ વાલીવધમાં તેમણે કૃષ્ણને ફાવે તેવું આચરણ કર્યું છે. વાલી જંગલરાજ ચલાવતો હતો અને રામે તેને મારવા પણ જંગલરાજનો જ રસ્તો અપનાવ્યો. વાલી મરતાં મરતાં રામને કહે છેઃ “રામ તમે આ શું કર્યું? મારું મુખ તમારી સામે ન હતું, હું સુગ્રીવ સાથે યુદ્ધ કરી રહ્યો હતો ને તમે પીઠ પાછળ ઘા કર્યો. એથી શું તમને વીરોની કીર્તિ સંપાદન થશે?”